google/wiki40b huggingface dataset:
Sherry Ibrahim

Kehidupan awal

Sherry dilahirkan pada hari Ahad, 3 April 1983 Masihi bersamaan 19 Jumadil Akhir Hijrah dan dibesarkan di Petaling Jaya kepada ibubapanya Ibrahim Yaacob dan Norliza Maamun. Beliau ialah anak sulung daripada tiga beradik yang kesemuanya perempuan, dua adik perempuannya ialah Natasya Ibrahim dan Syafinaz Ibrahim. Sebagai seorang pelajar, Sherry menghadiri Sekolah St. Mary Girl, Kuala Lumpur. Pada tahun 2001 beliau bekerja sebagai Pramugari penerbangan di syarikat penerbangan negara, Malaysia Airlines (MAS). Beliau meninggalkan MAS apabila kontraknya berakhir pada tahun 2006.  
Beliau memulakan kerjaya lakonannya dalam siri TV di TV3, Dunia Baru, di bawah pengarah M. Hitler Zami, sekali gus membuka permulaan kepada kerjaya lakonannya. Beliau menjadi peopular melalui kerjaya beliau dalam bidang lakonan, pengacaraan dan iklan. Peluang untuk menyertai syarikat penerbangan antarabangsa, Qatar Airways yang berpangkalan di Doha, Qatar datang pada tahun 2010. Beliau sekali lagi kembali ke dunia penerbangan sebagai pramugari membuat dia meninggalkan kerjaya mekar beliau dalam bidang seni.

Kerjaya

Selepas sekian lama menghilangkan diri dari dunia huburan untuk beberapa tahun, Sherry membuat kemunculan semula pada tahun 2012 apabila kontrak beliau dengan Qatar Airways tamat. Beliau telah ditawarkan peranan kecil dalam siri drama Setia Hujung Nyawa dari episod 16 dan seterusnya di TV3. Apabila drama mencapai rating yang sangat tinggi, ia membuktikan bahawa Sherry tidak pernah dilupakan dan bakat beliau adalah lebih ketara. Sherry kemudian ditawarkan salah satu peranan utama bersama Ady Putra, Nabila Huda dan Shah Iskandar dalam satu lagi drama hit, Teduhan Kasih. Sherry kini diuruskan oleh Afeeq dari Laugh Out Loud Entertainment Sdn. Bhd.
Artis di bawah pengurusan Laugh Out Loud Entertainment Sdn. Bhd. termasuk selebriti terkenal seperti Rozita Che Wan dan Dafi. Pada bulan Jun 2013, Sherry telah dilantik sebagai duta Hairkunst, Malaysia oleh pengarahnya Bambang Soteto yang telah diisytiharkan sebagai Duta/TrendTrainer untuk Schwarzkopf Malaysia 2010/2011.
Pada Januari 2014, Sherry telah dilantik sebagai Duta Fairy Beauty, Malaysia.

Kehidupan peribadi

Sherry pernah dikaitkan menjalin hubungan cinta dengan pelakon Ashraf Muslim, tetapi hubungan berakhir pada awal tahun 2009 apabila ia terbukti terlalu sukar untuk mengimbangi hubungan mereka. Beliau kemudiannya menjali hubungan dengan pelakon Fattah Amin, namun putus cinta pada 2016 akibat perbezaan kreatif.
Ouroux-sur-Saône

Ouroux-sur-Saône ialah komun di jabatan Saône-et-Loire dan di kawasan Bourgogne di timur Perancis.
Shikarpur, Shimoga

Demografik 2001

Menurut bancian India pada tahun 2001, Shikarpur memiliki bilangan penduduk seramai 31,508. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Shikarpur memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 54% lelaki dan 46% wanita mampu membaca. 12% dari populasi berusia di bawah 6 tahun. (2001)
Gádor

Gádor merupakan sebuah kawasan perbandaran yang terletak di wilayah Almería, Andalusia, Sepanyol
Ortigosa de Pestaño

Ortigosa de Pestaño merupakan sebuah kawasan perbandaran di Sepanyol di Segovia, di komuniti autonomi Castile dan León.
Cijambu, Cipongkor

Poskod

Poskod yang digunakan di Cijambu adalah 40564. Terdapat buah desa di dalam daerah kecamatan Cipongkor.
Bidaan Rusia Piala Dunia FIFA 2018

Rusia mengumumkan hasratnya untuk membida Piala Dunia FIFA pada awal 2009, dan menyampaikan permintaannya kepada FIFA pada waktunya. Presiden Rusia Vladimir Putin telah menunjukan minat mendalam dalam tawaran itu dan telah pergi mengarahkan Vitaly Mutko, Menteri Sukan, untuk "menyediakan tawaran untuk Rusia bagi mengadakan Piala Dunia 2018". Menurut laporan yang dikemukakan oleh Vitaly Mutko, yang juga waktu itu menjawat sebagai Presiden Kesatuan Bola Sepak Rusia (RFU), negara ini bersedia untuk membelanjakan kira-kira $10 bilion untuk kejohanan itu. Jawatankuasa bidaan juga termasuk Ketua Pegawai Eksekutif RFU Alexey Sorokin dan Alexander Djordjadze sebagai Pengarah Perancangan dan Operasi Bidaan. Pada Oktober 2010, Rusia secara rasmi ditarik keluar dari perlumbaan untuk menjadi tuan rumah Piala Dunia FIFA 2022. Pada 2 Disember 2010, Rusia dipilih sebagai negara tuan rumah untuk Piala Dunia FIFA 2018.
Empat belas bandar dimasukkan dalam cadangan semasa, yang mana mereka dibahagi menjadi lima kelompok yang berbeza: satu di utara, berpusat di St. Petersburg, satu di kelompok tengah, yang berpusat di Moscow, kelompok selatan, berpusat di Sochi, dan bahagian Volga River. Hanya satu bandar disebutkan di luar Pergunungan Ural, Yekaterinburg. Bandar-bandar lain adalah: Kaliningrad di kelompok utara, Rostov-on-Don dan Krasnodar dalam kelompok selatan dan Yaroslavl, Nizhny Novgorod, Kazan, Saransk, Samara dan Volgograd di gugusan Sungai Volga. Negara ini tidak mempunyai stadium dengan kapasiti 80,000 tetapi tawaran itu memerlukan pengembangan Stadium Luzhniki di Moscow, akan menjadi Stadium Elit UEFA dengan kapasiti lebih dari 78,000, kepada lebih dari 89,000 tempat duduk. Rusia berharap mempunyai lima stadium sesuai untuk menjadi tuan rumah perlawanan Piala Dunia yang siap pada 2013 – dua di Moscow dan satu masing-masing di St. Petersburg, Kazan dan Sochi, yang menjadi tuan rumah Sukan Olimpik Musim Sejuk 2014.
Pada Oktober 2011 Rusia menurunkan bilangan stadium dari 16 hingga 14. Pembinaan stadium yang dicadangkan di rantau Moscow, Podolsk, dibatalkan oleh kerajaan serantau, dan Stadium Spartak bersaing dengan Stadium Dinamo dimana yang mana akan dibina terlebih dahulu.
Lubuk Mandarasah

Poskod

Poskod yang digunakan di Lubuk Mandarasah adalah 37572. Terdapat 5 buah desa di dalam daerah kecamatan Tengah Ilir.
Escherichia coli O104:H4

Escherichia coli O104:H4 adalah suatu strain bakteria Escherichia coli enterohemoragik yang jarang, dan penyebab bagi wabak Escherichia coli O104:H4 2011. Huruf "O" di dalam pengkelasan serologi mengenal pasti dinding sel antigen lipopolisakarida , dan huruf "H" mengenal pasti antigen flagella .
Penjujukan genom oleh BGI Shenzhen mendedahkan bahawa bakteria itu kepunyaan satu "strain super-toksin yang baru", satu hibrid yang memerlukan kebolehan strain enteroaggregative E. coli (EAEC) yang virulen oleh Pemindahan gen mendatar.

Sebelum wabak 2011, hanya satu kes didokumenkan di dalam sastera, dan di dalam kes ini, satu wanita di Korea pada tahun 2005. A presumably related strain, O104:H21, menyebabkan wabak pendarahan kolitis diMontana pada tahun 1994.
Kapal pengangkut pesawat Principe de Asturias

Pengunduran

Pada bulan Mei 2012, khabar angin timbul bahawa Príncipe de Asturias mungkin akan ditarik keluar daripada perkhidmatan aktif dan diletakkan dalam keadaan "siap sedia terhad" bersama-sama dengan dua buah frigat kelas-Santa Maria di sebabkan tekanan kewangan yang dihadapi oleh kerajaan Sepanyol. Kos operasi tahunan untuk kapal pengangkut ini dan kumpulan udaranya mencecah €100 juta. Sebarang keputusan berkaitan takdir kapal ini telah diambil kira pada tahap tertinggi ekoran statusnya sebagai sebuah kapal armada dalam Tentera Laut Sepanyol.
Pada November 2012, pembersaraannya disahkan. Upacara perlucutan tauliah rasmi akan diadakan pada 6 Februari 2013. Keupayaan penerbangan akan disediakan oleh kapal dok pendaratan helikopter kapal Sepanyol Juan Carlos I. Pada tahun 2015, kapal ini dilaporkan akan dijual untuk dijadikan skrap. Ia dilaporkan dalam perjalanan ke limbungan skrap Leyal di Turki untuk diceraikan bermula pada September 2017.
Montmeyan

Montmeyan ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
La Zubia

La Zubia merupakan sebuah kawasan perbandaran yang terletak di wilayah Granada, Andalusia, Sepanyol
Pekan Port Dickson

Pentadbiran

Pekan Port Dickson merupakan salah sebuah mukim yang terdapat dalam negara Negeri Sembilan, dan juga merupakan satu dari mukim yang terletak dalam pentadbiran Daerah Port Dickson.
Ponches-Estruval

Ponches-Estruval ialah sebuah komun yang terletak di komun Somme di Picardie di utara Perancis.
Kampung Sungai Memperas

Poskod

Poskod yang digunakan di Kampung Sungai Memperas, Kuala Terengganu, Terengganu ialah 21500.
Mirvaux

Mirvaux ialah sebuah komun yang terletak di komun Somme di Picardie di utara Perancis.
Mana Mau Lari

Sinopsis

Sebuah geng Harley Rider yang bernama “Kassem Selamat” yang terdiri daripada Abang Pen, King, Kapten dan Kyo memutuskan untuk pergi bercuti di Cowboy Town bagi meraikan kemenangan Abang Pen di pertandingan “motor-cross” baru-baru ini. Di chalet berkenaan, motor Abang Pen telah dicuri oleh seorang penunggang misteri misteri. Atas dasar setiakawan, mereka berempat memulakan pencarian yang bakal menguji persahabatan dan keberanian mereka! Dalam misi “memburu” penunggang misteri, banyak kejadian pelik, lucu dan ngeri telah mereka harungi. Abang Pen yang melihat keadaan iti akhirnya mengalah dan merancang untuk pulang. Sewaktu mereka singgah di chalet di mana Abang Pen kehilangan motornya, mereka terkejut kerana melihat motor Abang Pen masih di tempat asal dan seperti tidak pernah disentuh! Siapakah pencuri yang mereka kejar? Adakah mereka bermimpi? Tetapi apa yang mereka tempuhi benar-benar terjadi. Ini menimbulkan keraguan pada mereka bahawa adalah selama ini motor itu dicuri hantu.

Penerbitan

Mana Mau Lari diarahkan oleh A Razak Mohaideen dengan skrip ditulis oleh novelis terkenal Ahadiat Akashah, ia merupakan filem pertama arahannya dalam tempoh dua tahun selepas kali terakhir menduduki kerusi sutradara menerusi dua filem arahannya, Bujang Terlajak dan Ngorat yang kedua-duanya ditayangkan pada 2012. Ketika penggambaran dijalankan, satu insiden kemalangan telah berlaku melibatkan Yassin dan pelakon baharu, Aliff Yasraff.
Filem ini turut mendapat tajaan dari jenama motosikal berkuasa tinggi terkenal, Harley-Davidson. Penggambaran dijalankan selama 28 hari meliputi beberapa lokasi termasuk Putrajaya, Shah Alam, Kuala Selangor dan Kuala Kubu Baru.

Keluaran dan sambutan

Mana Mau Lari ditayangkan pada 27 November 2014.
Akta Perhimpunan Aman 2012

Latarbelakang

Rang Undang-undang Perhimpunan Aman bertujuan mengelak berlakunya demonstrasi jalanan  seperti Perhimpunan Bersih 2011, Perhimpunan Hindraf 2007 dan Gerakan Mansuhkan ISA dan Gerakan Mansuh PPSMI.
Ia meliputi hak bukan sahaja kepada penganjur dan peserta untuk menyertai perhimpunan secara aman tanpa senjata malah turut mengambil kira kepentingan awam dan masyarakat setempat.
Ia dibahaskan oleh enam ahli Parlimen selama empat jam. Antaranya ialah Ketua Pembangkang Datuk Seri Anwar Ibrahim (PKR-Permatang Pauh), Abdul Rahman Dahlan (BN-Kota Belud), Lim Guan Eng (DAP-Bagan), Abdul Hadi Awang (PAS-Marang), Ibrahim Ali (Bebas-Pasir Mas) dan P Kamalanathan (BN-Hulu Selangor). Penggulungan oleh Menteri Di Jabatan Perdana Menteri Datuk Seri Nazri Aziz.Yang dipertua Dewan Rakyat, Tan Sri Pandikar Amin Mulia hanya membenarkan ahli parlimen kanan pembangkang untuk berbahas.
Escape from Planet Earth

Pelakon

Filem Escape from Planet Earth ini turut disertai oleh beberapa orang pelakon terkenal, antaranya adalah Brendan Fraser, Sarah Jessica Parker, James Gandolfini.

Ringkasan

Angkasawan Scorch Supernova mendapati dirinya terperangkap apabila dia menyahut panggilan SOS dari planet asing yang amat merbahaya.
Mozota

Mozota merupakan sebuah kawasan perbandaran yang terletak di wilayah Zaragoza, Aragon, Sepanyol
Jangan Jangan

Muzik video

Biarpun tiada muzik video untuk "Terbaik Bagimu" diterbitkan, Suria Records memuat naik video lirik lagu ini di akaun rasmi YouTube mereka pada 30 Julai 2015.
Pentadbiran Amazonas

Pentadbiran Amazonas merupakan sebuah pentadbiran di Colombia yang memiliki keluasan wilayah 109,665 km² dan penduduk 80,360 orang pada tahun (2003). Ibu kotanya ialah Leticia.
Akta Kebankrapan 1967

Akta Kebankrapan 1967 Malaysia adalah akta ke-360 yang diluluskan oleh Parlimen Malaysia, pada tahun 1967 dan berkait rapat dengan kebankrapan di Malaysia.

Sejarah akta

Akta ini mula-mula diluluskan pada 30 September 1967. Pada masa itu akta ini adalah akta ke-55 bagi tahun 1967. Kemudian akta ini disemak pada tahun 1988 dan menjadi akta 360 dengan rasminya pada 31 Disember 1988.
Longok

Poskod

Poskod yang digunakan di Longok adalah 45281. Terdapat buah desa di dalam daerah kecamatan Sliyeg.
Sekolah Kebangsaan Chalok

Sejarah

Pada tahun 2011, sekolah ini telah mendapat sebuah bangunan tambahan untuk dijadikan kelas prasekolah. Sekarang terdapat dua buah kelas prasekolah bagi penempatan kanak- kanak yang berumur 5 dan 6 tahun.
Osman Zailani

Mohammad Kechut atau lebih dikenali sebagai Osman Zailani (1932–6 Julai 2017) merupakan seorang pelakon, pemuzik era kegemilangan filem Melayu, yang berketurunan Banjar, Bugis dan Jawa, sebagai pelakon serba boleh. Nama pentas Osman Zailani itu digunakan sebagai nama pentas atas saranan abangnya, dan merupakan gabungan nama datuknya 'Jailani' dan nama bapa angkatnya 'Osman'.
Beliau membina kerjaya awalnya dalam dunia seni dengan menjayakan beberapa pancaragam seperti Keroncong Party di Woodleigh, Hiburan Party (Potong Pasir) Orkes Zindegi. 
Pada 1970-an, beliau ditawarkan watak Ong Lee dalam satu episod drama jenayah aksi popular Hawaii Five-O bersama pelakon Jack Lord. Beliau juga pernah meminamkan suaranya dalam siri animasi Kampung Boy.
Osman merupakan datuk kepada penyanyi Singapura, Hady Mirza. Beliau meninggal pada 6 Julai 2017 pada usia 85 tahun.
Burung Olak Berjalur

Ciri-ciri

Burung Olak Ekor Berjalur ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Olak Ekor Berjalur ialah haiwan berdarah panas, mempunyai sayap dan badan yang dilitupi bulu pelepah. Paruh Burung Olak Ekor Berjalur tidak bergigi.

Pembiakan

Burung Olak Ekor Berjalur membiak dengan bertelur. Telur Burung Olak Ekor Berjalur bercangkerang keras.
Komandan

Komandan atau Commandant (/ˌkɒmənˈdɑːnt/ atau /ˌkɒmənˈdænt/) ialah sejenis gelaran yang sering diberikan kepada pegawai yang bertanggungjawab keatas sesebuah (atau pasukan beruniform lain) pusat latihan atau akademi. Istilah ini biasa digunakan di negara yang bertutur dalam bahasa Inggeris. Di sebilangan negara ia boleh menjadi pangkat tentera atau polis. Ia juga kerap merujuk kepada komander sesebuah penjara tentera atau kem tahanan (termasuk kem tahanan Nazi dan kem tawanan perang).

Perancis

Di dalam Tentera Darat dan Tentera Udara Perancis, istilah komandan digunakan sebagai sejenis pangkat yang setaraf dengan mejar (Kod pangkat NATO OF-3). Namun, didalam Tentera Laut Perancis gelaran komandan merupakan penggayaan, bukannya pangkat, bagi para pegawai kanan, khususnya capitaine de corvette, capitaine de frégate dan capitaine de vaisseau.

India

Di dalam Tentera Darat British India, Pegawai Memerintah sebuah batalion infantri atau rejimen kavalri dikenali sebagai komandan. Pegawai memerintah setiap batalion dalam Pasukan Pusat Polis Bersenjata (BSF, CRPF, CISF, ITBP, SSB) dan dua dari tiga pasukan separa tentera India (ICG, AR) juga dipanggil sebagai komandan (pangkat Superintenden Kanan).
Tentera Darat India juga menggunakan gelaran Kolonel Komandan antara tahun 1922 dan 1928 sama seperti yang digunakan oleh Tentera Darat British.

Ireland

Di dalam Tentera Ireland, komandan adalah setaraf dengan pangkat mejar di tentera darat yang lain.

United Kingdom

Di dalam Angkatan Tentera British, komandan lazimnya adalah Pegawai Memerintah sesebuah pusat latihan, seperti Akademi Tentera Diraja Sandhurst atau Maktab Tentera Udara Diraja Cranwell.
Kolonel Komandan adalah jawatan lantikan yang wujud dalam Tentera Darat British antara tahun 1922 dan 1928, dan dalam Marin Diraja dari tahun 1755 hingga satu tempoh selepas Perang Dunia II. Ia menggantikan Brigedier Jeneral dalam tentera darat, dan kemudian ia digantikan oleh Brigedier dalam Tentera Darat dan Marin. Kolonel Komandan juga adalah ketua istiadat beberapa kor tentera darat dan posisi ini biasanya dipegang oleh seorang jeneral kanan.
Komandan juga adalah jawatan lantikan, setaraf dengan Komodor, disandang oleh Pengarah Pasukan Laut Diraja Wanita antara tahun 1951 dan 1993.
Di dalam Kadet Udara Tentera Udara Diraja, pegawai bertanggungjawab bagi pusat itu diberikan gelaran Komandan Kadet Udara dan akan memegang posisi itu selama dua tahun.
Driebes

Driebes merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Saint-Jean-Poudge

Saint-Jean-Poudge merupakan sebuah komun di jabatan Pyrénées-Atlantiques di barat-daya Perancis.
Angkasawan purba

"Angkasawan purba" (atau "makhluk asing purba") merujuk kepada idea pseudosaintifik bahawa makhluk luar angkasa pintar melawat bumi dan membuat hubungan dengan manusia pada masa dahulu dan zaman prasejarah. Penyokong mencadangkan bahawa hubungan ini mempengaruhi perkembangan budaya moden, teknologi, dan agama, dan juga biologi manusia. Kedudukan yang sama ialah dewa-dewa dari kebanyakan, jika tidak semua, agama berasal dari luar angkasa, dan teknologi canggih yang dibawa ke Bumi oleh angkasawan kuno ditafsirkan sebagai bukti status ilahi oleh manusia awal. 
Idea bahawa angkasawan purba yang wujud tidak dianggap serius oleh kebanyakan ahli akademik, dan tidak mendapat perhatian yang boleh dipercayai dalam kajian semula rakan sebaya. Tambahan pula, dikatakan bahawa beberapa penyokong angkasawan purba seperti Erich von Däniken telah membuat bukti dan mengganggu fakta penyelidikan arkeologi.  
Penyokong terkenal pada separuh akhir abad ke-20 yang telah menulis banyak buku atau muncul secara teratur dalam media massa termasuk von Däniken, Zecharia Sitchin, Kuil Robert KG, Giorgio A. Tsoukalos dan David Hatcher Childress.

Gambaran keseluruhan

Penyokong-penyokong hipotesis angkasawan purba sering mengekalkan bahawa manusia ialah keturunan atau ciptaan kecerdasan luar angkasa (ETI) yang mendarat di Bumi beribu tahun yang lalu. Idea yang berkaitan adalah bahawa manusia berevolusi secara bebas, tetapi banyak pengetahuan manusia, agama, dan budaya datang dari pelawat luar angkasa pada zaman dahulu, di mana angkasawan purba bertindak sebagai "budaya induk". Sesetengah penyokong angkasawan purba juga percaya bahawa pelancong dari luar angkasa, yang dikenali sebagai "angkasawan" (atau "angkasa lepas") membina banyak struktur di Bumi (seperti piramid Mesir dan kepala batu Moai dari Pulau Easter) atau manusia yang membantu dalam membangunkan mereka. 
Pelbagai istilah yang digunakan untuk merujuk tuntutan mengenai angkasawan purba, seperti makhluk asing purba, angkasawan UFO purba, juruterbang angkasa purba, paleohubungan angkasawan- atau dewa-dewa makhluk asing, atau paleo- atau Injil-SETI (pencarian kecerdasan luar angkasa).
Kampung Ceti

Poskod

Poskod yang digunakan di Kampung Ceti, Kuantan, Pahang adalah 26100.
Cantoria

Cantoria merupakan sebuah kawasan perbandaran yang terletak di wilayah Almería, Andalusia, Sepanyol
Felda Tonkin Jengka 23

FELDA Tonkin Jengka 23 merupakan sebuah kampung (FELDA) yang terletak di Bandar Jengka, Pahang.

Sejarah

Felda Jengka 23 terletak dalam Daerah Temerloh, iaitu kira-kira 40km dari bandar Temerloh dan 30km dari bandar Jengka. Ia di bawah pentadbiran Felda Wilayah Jengka, dan termasuk dalam kawasan parlimen Kuala Krau dan Dewan Undangan Negeri Kerdau.
Felda Jengka 23 mula dibangunkan pada tahun 1974/1975 dalam 2 peringkat dengan keluasan sebanyak 1,942.20 hektar. Daripada jumlah tersebut, 1,812.41 hektar merangkumi keluasan ladang yang ditanam dengan tanamaan kelapa sawit dan 129.79 hektar pula adalah kawasan penempatan peneroka.
Seramai 443 orang peneroka ditempatkan di tanah rancangan ini sejak bulan September 1979. Kini, jumlah penduduk Felda Jengka 23 telah mencecah 3,578 orang, termasuk petugas Felda serta kakitangan kerajaan dan swasta.
Commerveil

Commerveil merupakan sebuah komun di jabatan Pays-de-la-Loire di barat-laut Perancis.
Yati Octavia

Yati Octavia merupakan seorang artis pelakon filem yang banyak berlakon dalam filem romantik sekitar tahun 1980-an. Yati Octavia dilahirkan pada 20 Oktober 1954.
Yati Octavia mendirikan rumah tangga bersama Pangky Suwito.
Paroki Saint Paul, Antigua dan Barbuda

Saint Paul merupakan sebuah paroki di Antigua dan Barbuda di kepulauan Antigua. Fort Berkeley terletak di Taman Negara Nelson’s Dockyard. Bandar-bandar lainnya meliputi Liberta, Bethesda, Burkes, Christian Hill, Delaps, Falmouth, English Harbour, Mathews, Swetes Village dan Pattersons.
Parung, Cibalong

Poskod

Poskod yang digunakan di Parung adalah 46185. Terdapat 16 buah desa di dalam daerah kecamatan Cibalong.
San Xoán de Río

San Xoán de Río merupakan sebuah kawasan perbandaran yang terletak di Sepanyol dalam wilayah Ourense, Galicia.
Capileira

Capileira merupakan sebuah kawasan perbandaran yang terletak di wilayah Granada, Andalusia, Sepanyol
Perang Sepuluh Hari

Latar belakang

Berikutan Presiden Yugoslavia Josip Broz Tito pada tahun 1980, perbalahan politik, etnik, agama, dan ekonomi di dalam Yugoslavia. Pada tahun 1989, Slobodan Milošević, Pengerusi Jawatankuasa Pusat bagi Liga Komunis Serbia sejak 1986, menjadi presiden Serbia, wilayah terbesar dan paling ramai penduduk di dalam republik Yugoslavia. Pada bulan April 1990, Slovenia mengadakan pilihanraya demokrasi pelbagai parti pertama, yang mana dimenangi oleh Perikatan DEMOS.
Bremberg

Bremberg merupakan sebuah kawasan perbandaran terletak di daerah Rhein-Lahn-Kreis, Rhineland-Palatinate, Jerman.
Kertasari, Ligung

Poskod

Poskod yang digunakan di Kertasari adalah 45456. Terdapat buah desa di dalam daerah kecamatan Ligung.
Valdearcos de la Vega

Valdearcos de la Vega merupakan sebuah kawasan perbandaran di Sepanyol di Valladolid, di komuniti autonomi Castile dan León.
Erma Fatima

Kehidupan dan kerjaya

Beliau dilahirkan sebagai Fatimah binti Rahmad pada 14 Mac 1968 di Kuala Lumpur, Malaysia dan mempunyai adik-beradik seramai enam orang, adiknya Umie Aida juga bergiat aktif dalam bidang lakonan.
Beliau mula diperkenalkan menerusi filem Rozana Cinta '87 yang diterbitkan pada tahun 1987. Beliau konsisten dalam setiap lakonan yang dibawanya. Filem pertama arahan beliau ialah Perempuan Melayu Terakhir, hasil lakonan Vanida Imran. Beliau juga mencipta sejarah apabila menerima anugerah Pengarah Terbaik di Festival Filem Seoul, Korea Selatan. Beliau masih lagi aktif berlakon dan mengarah drama di samping filem. Antara karya arahan beliau termasuklah Diva Popular, Tahajjud Cinta, Dejavu di Kinabalu dan Kau Yang Terindah.
Beliau berkahwin dengan pengarah filem terkenal, Bade Hj. Azmi pada 30 November 1991 dan memiliki lima orang anak angkat. Pada 19 Ogos 2017, pasangan ini bercerai secara rasmi.
Colera, Girona

Colera merupakan sebuah kawasan perbandaran yang terletak di Sepanyol dalam daerah Alt Empordà, wilayah Catalonia.
Ejen Ali: The Movie

Penerbitan

Filem ini mengambil kos RM6 juta termasuk kos promosi. Pasukan pembuatan filem yang terdiri daripada 80 pereka animasi dan pelukis grafik tempatan. Penghasilan filem berkenaan menggunakan teknologi digital yang berkualiti tinggi.

Muzik

Lagu tema rasmi filem ini akan dinyanyikan dan diterbitkan oleh Altimet. Bukalah Matamu yang dinyanyikan oleh Aisyah Aziz & Bunga telah dimuat naik ke YouTube dan semua platform digital pada 20 September 2019.

Keluaran

WAU Animation mengumumkan projek filem ini apabila mereka memuat naik teaser trailer pertama untuk filem ini pada 7 Ogos 2018. Teaser trailer kedua dimuat naik pada 29 Mac 2019. Ia dijangka akan ditayangkan di 120 pawagam tempatan. Terdapat juga kemungkinan untuk ditayangkan di 50 buah negara tetapi Ahmad Izham Omar, CEO Primeworks Studios berkata ia masih dalam perbincangan.

Sambutan

WAU Animation menyasarkan RM20 juta untuk pasaran tempatan untuk filem ini.
Menara MBf

Sejarah

Pembinaan Menara MBf bermula pada tahun 1990 dan siap sepenuhnya menjelang 1994, menjadikannya salah satu pencakar langit pertama dibina bersama-sama Jalan Northam. Bangunan ini pada asalnya menempatkan cawangan MBf Finance Bhd, Pulau Pinang yang kemudian diperoleh oleh AmBank pada tahun 2001.
Pont-de-Larn

Pont-de-Larn ialah sebuah komun yang terletak di komun Tarn di selatan Perancis.